NHL

National Hockey League (lühend NHL; prantsuse keeles Ligue nationale de hockey, LNH) on USA ja Kanada jäähokiliiga. See on maailma tuntuim ja kõrgetasemelisem jäähokiliiga.   

NHL-is mängib 32 võistkonda, kes on jagatud kahte konverentsi ja konverentsid omakorda nelja divisjoni: Idakonverentsi moodustavad Metropolitani ja Atlandi divisjon ning Läänekonverentsi Vaikse ookeani- ja Keskdivisjon. Igas divisjonis mängib kaheksa meeskonda. NHL-i võistkondadel on American Hockey League'is (AHL) järelkasvukoondised, mis toimivad mängijatereservina ja noorte mängijate treeninguvõistkondadena. 

Praegu on kõige uuem NHL-i võistkond Seattle Kraken, mis liitus liigaga 2021. aastal.

Ajalugu

Varasem ajalugu 

Jäähokiliiga NHL loodi 1917. aastal. Sinna kuulus viis võistkonda: Montréal Canadiens, Montreal Wanderers, Ottawa Senators, Toronto Arenas ning Quebec Bulldogs. Bulldogs ei mänginud esimesel hooajal siiski ühtegi mängu. Liiga presidendiks valiti Frank Calder, kes oli president kuni oma surmani 1943. aastal.

Esimene näidismäng peeti 15. detsembril 1917, kui kohtusid Montréal Canadiens ja Montréal Wanderers. Esimene ametlik kohtumine toimus siiski neli päeva hiljem, kus Montreal Wanderersi kaitsja Dave Ritchie lõi esimese värava NHLi ajaloos. Esimene mäng lõppes Wanderersi 10–9 võiduga Toronto Arenase üle. Arenasest sai aga esimene NHLi klubi, mis võitis Stanley karika. Finaalis alistati Vancouver Millionairesi Pacific Coast Hockey Association tulemusega 5–3.

Esimese väravateta mängu NHL-i ajaloos tegi Montréal Canadiensi väravavaht Georges Vézina, kes jättis Arenasi nullile hooajal 1917–1918. Vezina oli ka esimene NHLi väravavaht, kes suutis saada edukaid söödupunkte. Pärast tema surma nimetas NHL parimale väravavahile antava autasu Vezina Trophy'ks.

1918–1919 hooajal finaali ei mängitud, kuna ülemaailmne gripiepideemia oli jõudnud Seattle'isse. Hiljem läks NHLil hästi ja 10 aasta jooksul võitsid NHLi klubid Stanley karika seitse korda.

Esimene laienemine 

1924. aastal lagunes PCHA hokiliiga ja viimased võistkonnad sellest sarjast siirdusid Western Canada Hockey League'i. WCHL oli lühiajaline sari, mis tegutses ainult 5 aastat. Pärast seda jäi järele ainult NHL. Victoria Cougars oli viimane klubi väljaspool NHLi, kes võitis Stanley karika.

Nüüd liitus NHLiga ka USA meeskondi, kuna seal ei olnud enam oma jäähokiliigat. Esimene uus meeskond oli Boston Bruins 1924–1925 hooajal. Siis liitusid New York Americans ja Pittsburgh Pirates ning järgmisel hooajal New York Rangers, Detroit Cougars (praegune Detroit Red Wings) ja Chicago Black Hawks (praegune Chicago Blackhawks). Ka kaks uut Kanada klubi liitusid NHLiga: Montreal Maroons ja Hamilton Tigers. 1930–1931 hooajal mängis NHLis 10 võistkonda, kuid suure majanduslanguse tagajärjel lõpetasid tegevuse Pirates ja Americans. Ottawa Senators pidi majandusprobleemide tõttu NHList loobuma ja nii oli NHLi 25-aastase tegevuse järel alles kuus praegust klubi, kes on saanud lisanime "Original Six". Need meeskonna olid Canadiens, Maple Leafs, Red Wings, Bruins, Rangers ja Black Hawks.

1920. aastatel tehti lisaks esimesele laienemisele NHLis palju väiksemaid muudatusi. Väljakumängijate arvu vähendati kuuelt viiele. Lisaks hakati väärtuslikumale mängijale välja andma Hart Memorial Trophy auhinda. Esimesena pälvis selle Frank Nighbor.

Hilisem ajalugu

Teisest laienemisest tänapäeva

Mänguseisakud ja streigid

Praegused NHLi klubid 

 Märkused
 Tärn (*) tähistab meeskonna kolimist.
 Edmonton Oilers, Hartford Whalers, Quebec Nordiques ja algupärane Winnipeg Jets on liitunud NHLiga 1979. aastal NHL–WHA liitumise pärast.

Vaata ka 
 NHL-i hooaeg 2018–2019
 NHL-i hooaeg 2021–2022

Välislingid 

NHLi ametlik koduleht
NHLi mängijate koduleht
HockeyDB sisaldab infot mängijate ja meeskondade kohta

NHL